

PECYN SWYDD:

Cynorthwyydd Cyfathrebu a Chynnwys

**Contract tan Fawrth 2026 (posibilrwydd o’i estyn yn dibynnu ar gyllid)**
**Cyflog:** £28,500 CALl (pro rata £14,250)
**Oriau:** 17.5 awr yr wythnos (0.5 FTE)
**Lleoliad:** O bell o fewn Cymru
**Yn adrodd i:** Arweinydd Effaith a Chodi Arian
**Dyddiad dechrau:** Cyn gynted â phosibl
**Dyddiad cau:** 5pm dydd Llun 11eg Awst

## **Croeso**

Rydyn ni mor falch eich bod wedi dod ar draws y rôl yma. Os ydych chi’n rhywun sydd wrth eu bodd yn dweud storïau, sbarduno sgyrsiau a helpu syniadau i dyfu, ac os ydych chi’n credu bod rhannu’n ffordd rymus o greu byd tecach, gwyrddach, efallai chi ydy’r union berson rydyn ni’n chwilio amdanyn nhw.

Yn Benthyg Cymru, rydyn ni’n creu Cymru lle caiff pawb fenthyg yn lle prynu. Fel ein Cynorthwyydd Cyfathrebu a Chynnwys, byddwch chi’n ein helpu i wireddu’r weledigaeth yna fesul post, stori, a benthyciwr.

## **Ynghylch Benthyg Cymru**

Benthyg Cymru ydy rhwydwaith Llyfrgelloedd Pethau Cymru. Rydyn ni’n fudiad cynyddol sy’n ei gwneud yn hawdd i bobl fenthyg y pethau mae arnyn nhw eu hangen yn lle eu prynu’n newydd. O olchyddion pwysau i gyflenwadau parti, o bebyll i gyfarpar, rydyn ni’n helpu cymunedau i leihau gwastraff, arbed arian a chysylltu â’i gilydd trwy weithred syml rhannu.

Credwn y dylai fenthyg fod mor hawdd â phicio allan am dorth o fara. Gweithiwn ni ledled Cymru i wneud hynny’n realiti.

Erbyn hyn rydyn ni’n cefnogi may na 30 o Lyfrgelloedd Pethau a dim ond y dechrau ydy hynny.

## **Pam gweithio gyda ni?**

Rydyn ni’n dîm bychan, uchelgeisiol sy’n angerddol iawn am beth rydyn ni’n ei wneud. Byddwch chi’n rhan o sefydliad hyblyg, cefnogol â gwerthoedd cryf sydd â phwrpas clir.

### **Dyma beth rydyn ni’n ei gynnig:**

* Wythnos amser llawn 35 awr (pro rata am rolau rhan-amser)
* Lwfans gwyliau hael (gan gynnwys gwyliau banc)
* Gweithio hyblyg sy’n ffitio o gwmpas eich bywyd a’ch llesiant chi
* Gweithio o bell gyda’r opsiwn i ddefnyddio mannau rhannu gwaith
* Diwylliant o ofal, cydweithredu a chreadigrwydd

## **Ynghylch y Rôl**

Rydyn ni’n chwilio am gyfathrebwr dwyieithog sy’n gallu ein helpu i dyfu gwelededd a llais Benthyg Cymru. Byddwch chi’n gyfrifol am gyflenwi’n cyfathrebu digidol, cefnogi dweud storïau o bob rhan o’r rhwydwaith a chreu cynnwys sy’n adlewyrchu’n gwerthoedd tegwch, cymuned a gweithredu ar yr hinsawdd. Hefyd byddwch chi’n cefnogi aelodau’n rhwydwaith gyda’u cyfathrebu eu hun – gan eu helpu i ddweud eu storïau, cyrraedd cynulleidfaoedd newydd a dathlu effaith benthyg yn eu cymunedau.

Rôl ran-amser, tymor penodedig yw hon, tan Fawrth 2026. Mae potensial i’w hestyn yn dibynnu ar gyllid yn y dyfodol.

## **Cyfrifoldebau Allweddol**

* Cyflenwi cynnwys ar draws cyfryngau cymdeithasol a newyddlenni
* Creu postiadau dwyieithog sy’n adlewyrchu ein gwerthoedd a’n heffaith
* Cefnogi casglu storïau o bob rhan o’r rhwydwaith
* Monitro a rheoli mewnflychau e-bost generig a blychau negeseuon cyfryngau cymdeithasol
* Cymryd rhan mewn sgyrsiau ar gyfryngau cymdeithasol i feithrin cymunedau
* Sicrhau bod yr holl gynnwys yn hygyrch ac yn gynhwysol
* Gweithredu’r calendr cynnwys ac amserlenni postiadau
* Cefnogi cynhyrchiad deunyddiau cyfathrebu wedi’u brandio (e.e. taflenni, templedau)
* Cynorthwyo i ddiweddaru’r wefan a gwaith gweinyddu cyfathrebu cyffredinol
* Sicrhau bod y Gymraeg yn rhan annatod o’r holl gyfathrebu
* Darparu cymorth cyfathrebu ad hoc i aelodau’r rhwydwaith yn ôl yr angen
* Ymgymryd â thasgau eraill a gytunir yn unol ag anghenion y sefydliad

## **Manyleb Berson**

Nid ydyn ni’n disgwyl i chi dicio pob blwch. Os ydych chi’n teimlo’n gyffrous am y rôl ac yn bodloni’r mwyafrif o’r meini prawf, bydden ni wrth ein bodd i glywed gennych chi.

### **Hanfodol**

* Yn rhugl yn y Gymraeg a Saesneg (ysgrifenedig a llafar)
* Profiad o greu cynnwys cymdeithasol a digidol gan gynnwys rîls neu graffeg
* Sgiliau dylunio sylfaenol gan ddefnyddio offerynnau fel Canva
* Sgiliau cyfathrebu ysgrifenedig rhagorol a llygad graff am fanylion
* Sgiliau trefnu da, cryf eich cymhelliant ac ymrwymiad i fodloni amserlenni
* Dull cyfathrebu seiliedig ar werthoedd
* Yn gysurus wrth reoli mewnflychau ac ymholiadau ar-lein

### **Dymunol**

* Profiad o weithio neu wirfoddoli yn y trydydd sector
* Gwybodaeth o arferion cyfathrebu cynhwysol a hygyrch
* Yn gyfarwydd ag offerynnau fel Mailchimp, Webflow, Loomly neu rai tebyg
* Dealltwriaeth o’r economi gylchol neu weithredu cymunedol

## **Tâl, Oriau a Buddion**

* **Oriau**: 17.5 awr yr wythnos (croesawn batrymau gweithio hyblyg)
* **Cyflog**: £28,500 cyfwerth ag amser llawn (pro rata £14,250 am 0.5 CALl)
* **Contract**: Tymor penodedig tan Fawrth 2026 (gyda’r posibilrwydd i’w estyn)
* **Gwyliau**: Gwyliau blynyddol hael ynghyd â gwyliau banc a chau yn ystod y gaeaf
* **Lleoliad**: O bell neu hyblyg o fewn Cymru
* **Offer**: Darperir gliniadur a meddalwedd
* **Cymorth**: Rheolaeth linell, hyfforddiant, a chyllideb ddatblygu

## **Sut i Wneud Cais**

I wneud cais, anfonwch aton ni:

1. **Eich CV**
2. **Llythyr cyflwyno neu fideo byr**
(2 dudalen neu 3 munud ar y mwyaf)
Dwedwch wrthyn ni pam mae diddordeb gennych chi yn y rôl yma, pa sgiliau sydd gennych i’w cyfrannu, a beth sy’n eich cynhyrfu am ymuno â Benthyg Cymru.
3. Ychydig o enghreifftiau o’ch gwaith (ysgrifenedig a gweledol)

Anfonwch eich cais at: info@benthyg-cymru.org
Dyddiad cau: 5pm dydd Llun 11eg Awst
Dyddiad cyfweliadau: wythnos yn dechrau 18 Awst

Dyddiad dechrau: Cyn gynted â phosibl

Os oes angen yr wybodaeth arnoch chi mewn fformat gwahanol neu os ydych chi eisiau sgwrs anffurfiol am y rôl, cysylltwch â ni trwy [Insert contact email or phone number].

## **Cwestiynau Cyffredin**

**Gaf i weithio o unrhyw le yng Nghymru?**
Cewch. Rôl o bell ydy hon gyda hyblygrwydd. Bydd angen cysylltiad dibynadwy â’r rhyngrwyd arnoch chi ac mae’n bosibl y byddwch chi’n mynychu dyddiau tîm neu ddigwyddiadau wyneb yn wyneb o bryd i’w gilydd.

**Oes angen i mi fod yn rhygl yn y Gymraeg a Saesneg?**
Oes. Rôl ddwyieithog ydy hon. Rydyn ni’n ymrwymo i hybu’r Gymraeg yn ein holl gyfathrebu.

**Oes angen cymhwyster cyfathrebu ffurfiol arna i?**
Nac oes. Mae mwy o ddiddordeb gennyn ni yn eich profiad a’ch gwerthoedd na’ch tystysgrifau.

**Ydy’r rôl** **dim ond i bobl sydd â profiad o gyfathrebu digidol?**
Mae profiad o gyfathrebu digidol yn bwysig, ond byddwn ni’n darparu hyfforddiant ar offerynnau penodol ac yn eich cefnogi i dyfu yn y rôl.

**Gaf i wneud cais trwy fideo yn lle datganiad ysgrifenedig?**
Wrth gwrs. Os ydy fideo yn ffordd well i chi ddweud wrthyn ni amdanoch chi’ch hun, croesawn ni hynny.

**Beth os oes gen i gyfrifoldebau gofalu neu anghenion o ran mynediad?**
Gwnawn ni bopeth y gallwn ni i ddarparu ar gyfer eich anghenion ac i wneud ein proses recriwtio mor deg a hyblyg â phosibl.

## **Croesawn ni wahaniaeth**

Dymunwn i Benthyg Cymru adlewyrchu’r cymunedau rydyn ni’n gweithio gyda nhw. Rydyn ni’n croesawu ceisiadau gan bobl sy’n dioddef rhwystrau strwythurol i gyflogaeth, gan gynnwys pobl o liw, pobl anabl, gofalwyr, pobl LGBTQ+, pobl o aelwydydd incwm isel a siaradwyr Cymraeg o gefndiroedd dosbarth gweithiol.

Os nad ydych chi’n siŵr bod y swydd yma’n addas i chi ond mae’n sbarduno rhywbeth – cysylltwch â ni. Bydden ni wrth ein bodd i glywed gennych chi.